Diari Oficial de la Generalitat Valenciana


Sumari del DOGV 9521, del 27-01-2023 (2023/682)

RESOLUCIÓ de 18 de gener de 2023, del director general d'Agricultura, Ramaderia i Pesca, per la qual s'autoritza la venda de marisc congelat en la Llotja de Santa Pola.
------------------------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/682


Data del document
:   18-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 18 de gener de 2023, del director general d'Agricultura, Ramaderia i Pesca, per la qual s'autoritza la venda de marisc congelat en la Llotja de Santa Pola. [2023/682]  
Vista la Resolució d'11 de setembre de 2020, del director general d'Agricultura, Ramaderia i Pesca, per la qual s'autoritza a la Llotja de Santa Pola com a establiment de primera venda de marisc congelat per subhasta d'embalatges individuals.  
Vista la sol·licitud presentada per la Confraria de Pescadors de Santa Pola, de 30 de juliol de 2021.  
Vistes les memòries justificatives presentades per l'esmentada confraria:  
1. Memòria justificativa: primera venda de marisc congelat en la Llotja de Santa Pola, de data 29.05.2020.  
2. Memòria justificativa: primera venda per contracte de marisc congelat en la Llotja de Santa Pola, de juliol de 2021 (modificada al maig de 2022).  
Vist l'atorgament de la concessió per a l'explotació de la llotja de peixos del port de Santa Pola expedida per l'autoritat competent amb data 27.11.2017 i la seua modificació de data 08.03.2018.  
  
Vista la certificació sanitària de compliment del Reial decret 1712/1991, de 29 de novembre, sobre registre genera sanitari d'aliments.  
Vista l'acta general núm 0015788, de 04.08.2020, expedida per l'agent del Centre de Salut Pública d'Elx.  
Vistos els certificats de conformitat emesos per l'Organisme de Control Metrològic, corresponents als instruments de pesatge no automàtic del sistema de subhasta electrònica i el de la bàscula plataforma encastada amb indicador, existents en l'establiment.  
Atés que es compleixen els requisits establits en el Reial decret 418/2015, de 29 de maig, pel qual es regula la primera venda dels productes pesquers, i en l'Ordre de 26 de novembre de 2007.  
Vist l'informe del cap de la Secció de Pesca Marítima de la Direcció Territorial d'Alacant i la proposta de la directora territorial d'Alacant, de 27 de desembre de 2022, resolc:  
1. Deixar sense efecte la Resolució d'11 de setembre de 2020, del director general d'Agricultura, Ramaderia i Pesca, per la qual s'autoritzava la Llotja de Santa Pola com a establiment de primera venda de marisc congelat per subhasta d'embalatges individuals.  
2. Autoritzar la Llotja de Santa Pola com a establiment de primera venda de marisc congelat en les condicions que figuren en les memòries justificatives de l'activitat, presentades per la Confraria de Pescadors de Santa Pola, concessionària de l'esmentada llotja, responsabilitzant-se aquesta confraria del compliment de la legislació vigent en l'esmentat establiment.  
Aquesta resolució no posa fi a la via administrativa i en contra podrà interposar-se recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 29/2015, d'1 d'octubre, del procediment administratiu comú de les administracions públiques.  
  
  
València, 18 de gener de 2023.- El director general d'Agricultura, Ramaderia i Pesca: Antonio Quintana Martínez.